stanford-oval/wikipedia huggingface dataset:
เมืองคนเลวเหยียบฟ้า

| เมืองคนเลวเหยียบฟ้า |
| --- | --- |

โปรตุเกสแบบบราซิล: Cidade de Deus
 
กำกับ:   เฟร์นังดู เมย์เรลเลส  คาเทีย ลันด์ (ผู้กํากับร่วม) 
บทภาพยนตร์: บราลิยู มานโตวานี
สร้างจาก: City of God โดย Paulo Lins
อำนวยการสร้าง:   อันเดรอา บาราตา รีเบย์รู  เมาริซิโอ อันดราเด รามุช 
นักแสดงนำ: อเล็กซานเดอร์ โรดรีกิส เลอังดรู ฟีร์มีนู โจนาธาน ฮาเจนเซน เฟลลิปี ฮาเจนเซน ดั๊กลาส ซิลวา ดานีแยล เซตเทล เซียว จอร์จ
กำกับภาพ: เซซาร์ ชาร์โลน
ตัดต่อ: ดานีแยล เรเซงจี
ดนตรีประกอบ:   อังโตนีอู ปิงตู  เอ็ด คอร์เตส 
บริษัทผู้สร้าง:   โอ2 ฟิลเมส  วิดีโอฟิลเมส  โกลบู ฟิลเมส  
ผู้จัดจำหน่าย:   ลูมิแยร์ (บราซิล)  Mars Distribution (ฝรั่งเศส)  Constantin Film (เยอรมนี)  Miramax Films (เลือกประเทศ) 
วันฉาย:   18 พฤษภาคม ค.ศ. 2002 (2002-05-18) (กาน)  30 สิงหาคม ค.ศ. 2002 (2002-08-30) (บราซิล)  17 มกราคม ค.ศ. 2003 (2003-01-17) (สหรัฐ)  12 มีนาคม ค.ศ. 2003 (2003-03-12) (ฝรั่งเศส)  8 พฤษภาคม ค.ศ. 2003 (2003-05-08) (เยอรมนี) 
ความยาว: 130 นาที
ประเทศ:    บราซิล 
ภาษา: โปรตุเกส
ทุนสร้าง: 3.3 ล้านดอลลาร์สหรัฐ
ทำเงิน: 30.6 ล้านดอลลาร์สหรัฐ
เมืองคนเลวเหยียบฟ้า (โปรตุเกส: Cidade de Deus) เป็นภาพยนตร์อาชญากรรมบราซิลที่ออกฉายในปี พ.ศ. 2545 กำกับโดย เฟร์นังดู เมย์เรลเลส และคาเทีย ลันด์ และแสดงนำโดย อเล็กซานเดอร์ โรดรีกิส, เลอังดรู ฟีร์มีนู, โจนาธาน ฮาเจนเซน, เฟลลิปี ฮาเจนเซน, ดั๊กลาส ซิลวา, ดานีแยล เซตเทล และเซียว จอร์จ
นักแสดง

อเล็กซานเดอร์ โรดรีกิส รับบท บุสคาเป / วิลสัน โรดรีกิส (Buscapé / Wilson Rodrigues)
เลอังดรู ฟีร์มีนู และดั๊กลาส ซิลวา รับบท เซ เปเกโน / ดาดินโญ่ (Zé Pequeno / Dadinho)
เฟลลิปี ฮาเจนเซน รับบท เบเน่ (Bené)
Matheus Nachtergaele รับบท ซังดรู เซนูรา (Sandro Cenoura)
เซียว จอร์จ รับบท มาแน กาลีญา (Mané Galinha)
โจนาธาน ฮาเจนเซน รับบท กาเบเลยรา (Cabeleira)
โรเบอร์ต้า รอดริเกซ รับบท เบเรนิซ (Berenice)
เรนาตู เด โซซา รับบท มาเรกู / เรนาตู โรดรีกิส (Marreco / Renato Rodrigues)
เจเฟชานเดร์ ซูพลินู รับบท อลิคาเต (Alicate)
อลิซ บราก้า รับบท อังเกลีคา (Angélica)
ดานีแยล เซตเทล รับบท ตีอากู (Tiago)
ดาร์ลัน กูนฮา รับบท ฟิแล คอม ฟรีตาส (Filé com Fritas)
รูเบนส ซาบินู รับบท เนกินโญ่ (Neguinho)
กราซิลลา โมเร็ตโต รับบท มารีนา ซินตรา (Marina Cintra)
ลูอิส การ์ลูส รีเบย์รู เซย์ชัช รับบท ทูโร (Touro)
ชียากู มาร์ติงช์ รับบท ลามปีเอา (Lampião)
มาร์กุช จุนเกรา รับบท โอตาวียู (Otávio)
การตอบรับ

รอตเทนโทเมโทส์รายงานว่าร้อยละ 91 ของผู้วิจารณ์ 164 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.3 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 79 เต็ม 100 คะแนน ซึ่งประเมินโดยผู้วิจารณ์ 33 คน
แหล่งข้อมูลอื่น

เมืองคนเลวเหยียบฟ้า ที่อินเทอร์เน็ตมูวีเดตาเบส
เมืองคนเลวเหยียบฟ้า ที่ ออลมูวี
เมืองคนเลวเหยียบฟ้า ที่บ็อกซ์ออฟฟิศโมโจ
เมืองคนเลวเหยียบฟ้า ที่รอตเทนโทเมโทส์
เมืองคนเลวเหยียบฟ้า ที่เมทาคริติก
เมืองคนเลวเหยียบฟ้า ที่สยามโซน
มหาวิทยาลัยเทคโนโลยีราชมงคลอีสาน วิทยาเขตสกลนคร

| --- | --- |

ชื่อย่อ: มทร.อีสาน / RMUTI.SKC
สถาปนา: พ.ศ. 2535
รองอธิการบดี: ผู้​ช่วยศาตราจารย์ น.สพ.ดร.ชเวง สารคล่อง
ที่ตั้ง: นครราชสีมา (ศูนย์กลางมหาวิทยาลัย)  744 ถนนสุรนารายณ์ ตำบลในเมือง อำเภอเมืองนครราชสีมา จังหวัดนครราชสีมา  นครราชสีมา (ศูนย์การศึกษาหนองระเวียง)  77 หมู่ 7  ตำบลหนองระเวียง อำเภอเมืองนครราชสีมา จังหวัดนครราชสีมา  วิทยาเขตขอนแก่น  150 ถนนศรีจันทร์ ตำบลในเมือง อำเภอเมืองขอนแก่น จังหวัดขอนแก่น  วิทยาเขตสกลนคร 199 ถนนพังโคน-วาริชภูมิ ตำบลพังโคน อำเภอพังโคน จังหวัดสกลนคร  วิทยาเขตสุรินทร์ 145 ตำบลนอกเมือง อำเภอเมืองสุรินทร์ จังหวัดสุรินทร์  วิทยาเขตร้อยเอ็ด ตำบลหินกอง อำเภอสุวรรณภูมิ จังหวัดร้อยเอ็ด
สี: สีประจำมหาวิทยาลัย ██ สีแสด  สีประจำวิทยาเขตสกลนคร ██ สีชมพู
เว็บไซต์: 
มหาวิทยาลัยเทคโนโลยีราชมงคลอีสาน วิทยาเขตสกลนคร เป็นวิทยาเขตในสังกัดมหาวิทยาลัยเทคโนโลยีราชมงคลอีสาน เริ่มเปิดทำการสอนเมื่อปี พ.ศ. 2539 ตั้งอยู่ที่ตำบลพังโคน อำเภอพังโคน จังหวัดสกลนคร ห่างจากตัวจังหวัด 50 กิโลเมตร
ประวัติ

มหาวิทยาลัยเทคโนโลยีราชมงคลอีสาน วิทยาเขตสกลนครก่อตั้งเริ่มแรกเป็น สถาบันวิจัยและฝึกอบรมการเกษตรสกลนคร โดยได้รับมอบ ที่ดินทำเลเลี้ยงสัตว์ จำนวนเนื้อที่ 293 ไร่ จากสภาตำบลพังโคนให้เพื่อจัดตั้งเป็นสถาบันการศึกษาเมื่อปี พ.ศ.  2535 ต่อมา ส.ส.เอกพร รักความสุข สมาชิกสภาผู้แทนราษฎรจังหวัดสกลนคร ได้มอบการสนับสนุนงบประมาณเป็นค่าเชื้อเพลิงในการปรับปรุงพื้นที่จำนวน 100,000 บาท ในปี พ.ศ 2536 และในปี พ.ศ.  2537  ท่านยังได้มอบการสนับสนุนเพิ่มอีก 1,000,000 บาทเพื่อสร้างรั้วล้อมรอบพื้นที่และสร้างถนนดินลูกรังถมทางเข้าวิทยาเขตสกลนคร  พร้อมทั้งยังได้รับความร่วมมือจากวิทยาเขตขอนแก่นและวิทยาเขตภาคตะวันออกเฉียงเหนือ(ศูนย์กลางปัจจุบัน) ในการวางแผนแม่บทออกแบบสิ่งก่อสร้างอาคารต่างๆ สำนักงานชั่วคราวที่วิทยาเขตขอนแก่น
ปีพ.ศ.  2538   สถาบันวิจัยและฝึกอบรมการเกษตรสกลนคร ได้รับการยกฐานะเป็น "สถาบันเทคโนโลยีราชมงคล วิทยาเขตสกลนคร" โดยรับนักศึกษาเข้าศึกษาโดยการไปฝากนักศึกษาหลักสูตรปริญญาตรี สาขาวิชาสัตวศาสตร์ (วท.บ.สัตวศาสตร์)  เรียนที่วิทยาเขตกาฬสินธุ์ และหลักสูตรประกาศนียบัตรวิชาชีพชั้นสูง สาขาวิชาช่างก่อสร้าง (ปวส.ช่างก่อสร้าง)  โดยเรียนที่วิทยาเขตขอนแก่น และหลักสูตรประกาศนียบัตรวิชาชีพชั้นสูง สาขาวิชาการตลาด (ปวส.การตลาด) ให้ไปเรียนที่วิทยาเขตภาคตะวันออกเฉียงเหนือ นครราชสีมา (ศูนย์กลางฯ)
ปีพ.ศ.  2539  ได้ทำการย้ายสำนักงานชั่วคราวจากวิทยาเขตขอนแก่น มาดำเนินการ ณ ทีอยู่ปัจจุบัน และทำพิธีวางศิลาฤกษ์อาคารอำนวยการ โดยหลวงพ่อคูณ ปริสุทโธ  (พระราชวิทยาคม) วัดบ้านไร่  ตำบลกุดพิมาน  อำเภอด่านขุนทด  จังหวัดนครราชสีมา พร้อมดำเนินการอย่างเป็นทางการ ต่อมาเปิดสอนหลักสูตร วท.บ. (สัตวศาสตร์)  เรียนที่วิทยาเขตสกลนครที่ตั้งปัจจุบันเมื่อวันที่  30 ตุลาคม 2539
ปีพ.ศ.  2546 นายมาโนชปาลซิงห์ ดาฮูจา และนางสาวภาวีณา ดาฮูจา   ได้รับบริจาคที่ดินจากจำนวน 15 ไร่ 3 งาน 53 4/10  ตารางวา และ 8 ไร่ 1 งาน 66 ตารางวา ให้สถาบันเทคโนโลยีราชมงคล วิทยาเขตสกลนครเพิ่มขึ้นเพื่อใช้ประโยชน์ทางการศึกษาต่อไป
ปีพ.ศ.  2548  สถาบันเทคโนโลยีราชมงคล วิทยาเขตสกลนครได้รับการยกฐานะประกาศจัดตั้ง "มหาวิทยาลัยเทคโนโลยีราชมงคลอีสาน วิทยาเขตสกลนคร" โดยเป็นวิทยาเขตหนึ่งของมหาวิทยาลัยเทคโนโลยีราชมงคลอีสานตั้งแต่บัดนันเป็นต้นมา
เปิดสอน

ปัจจุบันเปิดสอน 2 คณะ 1 โรงเรียน ได้แก่
คณะอุตสาหกรรมและเทคโนโลยี
คณะทรัพยากรธรรมชาติ
โรงเรียนสาธิตเตรียมวิศวกรรมและเทคโนโลยี
ผ่ากฎอลเวง

| --- | --- |
ผ่ากฎอลเวง
うえきの法則
ชื่อภาษาอังกฤษ: The Law of Ueki
แนว: แอคชั่น, แฟนตาซี, ตลก
มังงะ
เขียนโดย: สึบาสะ ฟุคุจิ
สำนักพิมพ์:  สำนักพิมพ์โชงะกุกัง    สำนักพิมพ์วิบูลย์กิจ
อนิเมะ
กำกับโดย: ฮิโรชิ วาตานาเบะ
สตูดิโอ: สตูดิโอดีน
ผ่ากฎอลเวง (ญี่ปุ่น: うえきの法則; โรมาจิ: Ueki no Housoku) หรือ The Law of Ueki เป็นการ์ตูนญี่ปุ่น ผลงานของ สึบาสะ ฟุคุจิ ลงตีพิมพ์ในนิตยสารโชเน็นซันเดย์ ของสำนักพิมพ์โชงะกุกัง ในประเทศญี่ปุ่น มีความยาวทั้งหมดจำนวน 16 เล่มจบ และเรื่องนี้ ยังมีภาคใหม่ลงต่อในชื่อว่า ผ่ากฎอลเวง Plus (ญี่ปุ่น: うえきの法則＋; โรมาจิ: Ueki no Housoku PLUS) ในนิตยสารเล่มเดียวกัน เมื่อ กันยายน พ.ศ. 2548 โดย สำนักพิมพ์วิบูลย์กิจ เป็นผู้ได้ลิขสิทธิ์แปลและตีพิมพ์เป็นภาคภาษาไทย ปัจจุบันออกมาครบทั้ง 16 เล่มแล้ว
ผ่ากฎอลเวง สตูดิโอดีนสร้างเป็นอนิเมะออกอากาศทางสถานีทีวีโตเกียว ตอนแรกในวันที่ 4 เมษายน พ.ศ. 2548 และอวสานลงในวันที่ 27 มีนาคม พ.ศ. 2549 มีจำนวนตอนทั้งหมด 51 ตอน สำหรับในประเทศไทยบริษัทโรสวิดีโอได้รับลิขสิทธิ์ผลิตเป็นวีซีดีและดีวีดี โดยใช้ชื่อภาษาไทยว่า "แสบซ่าส์ ผ่ากฎเทพ" และออกฉายในรายการโมเดิร์นไนน์การ์ตูน ทางโมเดิร์นไนน์ทีวี ตั้งแต่วันเสาร์ที่ 6 ตุลาคม พ.ศ. 2550 และอวสานลงในวันเสาร์ที่ 5 เมษายน พ.ศ. 2551   โดยใช้ชื่อภาษาไทยว่า "อุเอคิ ผ่ามิติอลเวง"
เนื้อเรื่อง

เรื่องราวใน ผ่ากฎอลเวง เริ่มมาจากบนสวรรค์ ที่กำลังมีการหาผู้เป็นพระเจ้าคนใหม่ โดยมี ผู้สมัครเป็นพระเจ้า ทั้งหมด 100 คน ซึ่ง ผู้สมัครเป็นพระเจ้าแต่ละคน จะต้องลงไปยังโลกมนุษย์ เพื่อค้นหาเด็กนักเรียนชั้น ม.ต้น เป็นตัวแทนของตนเอง และมอบพลังพิเศษให้ 1 อย่าง สำหรับใช้ในการต่อสู้ กับเด็กม.ต้นคนอื่นๆที่เป็น ผู้มีพลังพิเศษ ทั้งหมด 100 คน และเด็กนักเรียนตัวแทนของใคร ที่เป็นผู้ชนะในการประลองครั้งนี้ ผู้สมัครเป็นพระเจ้าที่ดูแลเด็กคนนั้นอยู่ จะได้เป็นพระเจ้าคนใหม่ ส่วนเด็กนักเรียนที่ชนะ จะได้รับ "ไซต์แห่งความว่างเปล่า" ซึ่งสามารถจะเลือก ไซต์ที่ตนเองต้องการอะไรก็ได้หนึ่งอย่าง
โคบายาชิ (โคบะเซน หรือ Mr.K) หนึ่งในผู้สมัครเป็นพระเจ้า ที่ลงมายังโลกมนุษย์มาเป็นอาจารย์ในโรงเรียน ฮิโนะคุนิ เขาได้พบกับเด็กนักเรียนชั้นปี1 อุเอคิ โคสุเกะ เด็กหนุ่มที่เชื่อมั่นใน ความถูกต้อง โคบายาชิ จึงตัดสินใจ มอบพลัง "เปลี่ยนขยะเป็นต้นไม้" และส่ง อุเอคิ เป็นตัวแทนของตนเองเข้าร่วมในการประลองครั้งนี้ โดยที่ไม่รู้ว่าอุเอคิเป็นชาวสวรรค์ที่ส่งมาโดยพ่อของตนที่ต้องการจะเป็นพระเจ้าแต่กลับไม่ได้รับเลือกให้เป็นผู้สมัครพระเจ้า
ในตอนจบของเรื่องหลังจากที่อุเอคิสามารถเอาชนะอาน่อนได้สำเร็จ อุเอคิได้รับไซต์แห่งความว่างเปล่าและเขียนว่า ไซต์ได้พบกันอีกครั้ง เพื่อให้โคบายาชิกลับมาเป็นครูของตนอีกครั้ง
พลังพิเศษ

เหล่านักเรียนมัธยมต้นที่เข้าร่วมการประลองจะได้รับพลังมาจากผู้สมัครเป็นพระเจ้า โดยพลังของทุกคนนั้นจะเป็นลักษณะพลังที่เปลี่ยนสิ่งหนึ่งให้กลายเป็นอีกสิ่งหนึ่ง เช่น พลังเปลี่ยนขยะเป็นต้นไม้
พลังเปลี่ยนผ้าคาดหัวเป็นเหล็ก พลังเปลี่ยนลูกปัดเป็นระเบิด ฯลฯ โดยพลังทุกชนิดจะมีเป็นกลไกลป้องกันไม่ให้พลังพิเศษมีอำนาจมากเกินไป เช่น อุเอคิจะใช้พลังเปลี่ยนขยะเป็นต้นไม้ได้ขยะต้องเป็นขยะที่อยู่ในมือเท่านั้น ทุกครั้งที่โรเบอร์โต้ใช้พลังจะเสียอายุไป 1 ปี
พลังทุกชนิดจะสามารถพัฒนาเป็นระดับสองได้ ซึ่งก็คือพลังที่ได้รับการพัฒนาขึ้นอีกขั้นหนึ่ง ซึ่งมักจะเป็นการเสริมหรือสนับสนุนพลังเดิมของตนให้แข็งแกร่งขึ้นกว่าเดิม พระเจ้าเคยบอกไว้ว่าเงื่อนไขของการใช้พลังระดับสองได้นั้นคือประสบการณ์และความรู้สึกที่อยากจะแข็งแกร่ง ปั๊คเคยบอกกับอุเอคิว่าที่อุเอคิไม่สามารถใช้พลังระดับสองได้นั้น เพราะเทวภัณฑ์ของอุเอคิถ่วงพลังเปลี่ยนขยะให้เป็นต้นไม้ไม่ให้ก้าวสู่ระดับสอง (ยกเว้นกรณีของโรเบอร์โต้) ในที่สุดอุเอคิยอมละทิ้งการใช้เทวภัณฑ์และสามารถใช้พลังระดับสองได้สำเร็จ
กฎของการประลอง

ผู้สมัครเป็นพระเจ้าแต่ละคน สามารถเลือกตัวแทนและมอบพลังพิเศษ ได้เพียงแค่ คนเดียวและพลังเพียงอย่างเดียวเท่านั้น
ไซ คือ ความสามารถพิเศษที่แต่ละคนมี โดยที่แต่ละคนจะมีไซของตัวเองอยู่หลายอย่าง เช่น ไซเรียนเก่ง ไซเต้นรำเก่ง ไซกินเร็ว ไซตีสนิทเก่ง ไซแม่นยำ ฯลฯ
การต่อสู้กันของผู้มีพลังพิเศษ จะรู้ผลแพ้ชนะได้ โดยที่ต้องทำให้ศัตรู หมดสติไป ผู้ชนะจะได้ไซต์เพิ่มมา 1 อย่าง ส่วนผู้แพ้ จะสูญเสียพลังพิเศษและไซต์1อย่าง และออกจากการประลองไป
หากใช้พลังพิเศษ ทำร้ายคนอื่นที่ไม่ใช่ผู้มีพลังพิเศษ จะต้องสูญเสียไซต์ของตนเองไป 1 อย่าง ทุกๆครั้ง
เมื่อผู้มีพลังพิเศษคนใดมีไซเป็น 0 ตัวตนจะต้องหายไป
ห้ามผู้สมัครเป็นพระเจ้า เข้าไปช่วยเหลือหรือยุ่งเกี่ยวกับการประลองใดๆทั้งสิ้น
ผู้สมัครเป็นพระเจ้าที่ละเมิดกฎจะต้องถูกส่งกลับไปในนรกและมีโทษประหารชีวิตสถานเดียว
ตัวละคร > ทีมอุเอคิ

อุเอคิ โคสุเกะ (植木耕助)
โมริ ไอ (森あい)
แว่นตาของโมริที่เธอมักจะคาดไว้ที่หน้าผากนั้น เป็นแว่นสายตายาว เธอจะใส่เฉพาะตอนอ่านหนังสือหรือตอนจดบันทึก บางครั้งเธอจะทำอาหารให้อุเอคิและคนอื่นๆได้กินกัน ซึ่งแต่ละอย่างล้วนหน้าตาสยองทั้งนั้น แต่รสชาติอร่อยผิดกับหน้าตาอาหารเสียอีก
ซาโนะ เซอิจิโร่ (佐野清一郎)
ริงโกะ  เจราร์ด (鈴子・ジェラード)
โซยะ ฮิเดโยชิ (宗屋ヒデヨシ)
เท็งโกะ (テンコ)
โคบายาชิ (โคบะเซน)  (小林)
อินุมารุ (犬丸)
โยโดกาว่า หรือ โยจจัง (淀川（よっちゃん）)
ตัวละคร > โรเบอร์โต้จูดัง

ด้วยเงื่อนไขการใช้พลังของโรเบอร์โต้ ทำให้เขาไม่สามารถต่อสู้กับผู้มีพลังพิเศษหลายๆคนด้วยตัวคนเดียวได้ เขาจึงตั้งกลุ่มโรเบอร์โต้จูดังขึ้น เป็นกลุ่มผู้มีพลังพิเศษที่นำโดยโรเบอร์โต้ ไฮเดิร์น ซึ่งมีเป้าหมายคือกำจัดผู้มีพลังทุกคน แล้วเมื่อเหลือเพียงกลุ่มโรเบอร์โต้จูดัง ทุกคนจะถอนตัวแล้วให้โรเบอร์โต้ชนะ แล้วโรเบอร์โต้จะใช้ ไซต์แห่งความว่างเปล่า ล้างโลกให้กลับสู่จุดเริ่มต้น (หมายถึงทำลายกฎต่างๆทั้งหมด) และสมาชิกทุกคนจะได้รับดินแดนไปครอบครอง อุเอคิได้รับการชักชวนเข้าร่วมกลุ่มโรเบอร์โต้จูดังเพราะเขาเป็นคนล้มคามุยได้ แต่อุเอคิมีเป้าหมายที่จะทำลายกลุ่มโรเบอร์โต้จูดังทั้งหมด ซึ่งโรเบอร์โต้ก็รู้อยู่แล้ว สมาชิกในกลุ่มได้แก่
โรเบอร์โต้ ไฮเดิร์น (ロベルト・ハイドン)
คาร์ล พี. อัจโจ หรือ คัลปัจโจ (カール・P・アッチョ（カルパッチョ）)
หยุนเปา (ユンパオ)
คาบาร่า (カバラ)
ซาโนะ เซอิจิโร่
เมียวจิน ทาโร่ (明神太郎)
เบ๊คกี้ วอล์ฟ (ベッキー・ウォルフ)
โอนิ
ริงโกะ เจลาร์ด
มาร์โก้ มัลดีนี่ (マルコ・マルディーニ)
ดอน (ドン)
อเล็ซซิโอ ยูริอาโน่ (アレッシオ・ユリアーノ)
คามุย รอซโซ่ (ไวท์ ชาโดว์)  (カムイ＝ロッソ)
คุโรกิ คาเงโร่ (แบล์ค ชาโดว์)
มิเกะ
ตัวละคร > ทีมคาปูโช่

ทีมคาปูโช่นำโดยผู้สมัครเป็นพระเจ้า แซ๊ค แต่เดิมแซ๊คนั้นเป็นคนมาแทนเนโร่ ซึ่งเป็นผู้สมัครเป็นพระเจ้าของฮิเดโยชิ แต่ยอมตกนรกเพื่อช่วยฮิเดโยชิ ทีมคาปูโช่เป็นทีมที่ทำได้ทุกอย่างเพื่อเอาฮิเดโยชิมาร่วมทีมถึงกับต้องจับตัวเด็กๆแห่งบ้านดวงตะวัน
คาปูโช่
มาริโอ
อูโกะ
นิโกะ
แซ็ค
ตัวละคร > ทีมกราโน่

ทีมกราโน่เป็นทีมศิลปินที่มีแต่คนที่ชอบเล่นแบบจำลอง, อ่านกลอน, เล่นดนตรีและวาดเขียน เป็นทีมที่ดูจะมีฝีมือแต่แล้วก็ตกรอบสามโดยไม่ชนะใครเลย
กราโน่
กีตาล
มูนิน
พาสเตโร่
เปกอล
ตัวละคร > ทีมมาริลีน

ทีมมาริลีนเป็นอดีตคนที่เกิดในประเทศที่มีแต่สงคราม พวกเขาต่างฝึกฝนการต่อสู้จนชำนาญแต่ก็กลับไม่ได้ใช้จริงเพราะสงครามสงบลงก่อน ทั้งหมดจึงเข้าร่วมการประลองเพราะต้องการที่จะต่อสู้สมาชิกทุกคนในทีมต่างเป็นเพื่อนที่ภักดีต่อกันและกัน
มาริลีน แครี่
เมโมรี่
มาชูว์
ปูแตงก์
บารอน
บารอนเป็นลูกน้องที่ภักดีต่อมาริลีน และมักเชื่อฟังคำสั่งมาริลีนทุกอย่าง พลังของเขาคือ พลังเปลี่ยนตำแหน่งของตนเองให้เป็นตำแหน่งของมีด บารอนเป็นมือมีดที่มีความชำนาญและคล่องแคล่วมาก วิธีการต่อสู้ของเขาคือการขว้างมีดแล้วย้ายตำแหน่งไปที่มีดแล้วดักโจมตีศัตรู ระดับสองของเขาคือการตรึงตัวเองและคู่ต่อสู้ในระยะ 1 เมตรให้อยู่กับที่ ทำให้คู่ต่อสู้ไม่สามารถหนีจากการโจมตีระยะใกล้ได้
ตัวละคร > ทีมบาโร่

ทีมบาโร่เป็นทีมที่เป็นชาวสวรรค์ ล้วนๆ ทั้งหมดถูกพ่อแม่ทอดทิ้งลงมาบนโลกมนุษย์และรวมกลุ่มกันเพื่อทำให้ความฝันของอานอนเป็นจริง ทุกคนในทีมจะสวมหน้ากากเพื่อพรางพลังสวรรค์
บาโร่ เอชาลอท
บัน ดีกู๊ด
เกร็ดน่ารู้คือ ริงโกะ แก่กว่าบัน
ดิเอกอสเตอร์
เกร็ดน่ารู้อีกอย่างหนึ่งคือ ในการประลอง ซาโนะเรียก ดิเอกอสเตอร์ว่าลุง แต่ความจริงแล้ว ซาโนะแก่กว่า
คิลนอร์ตัน
ตัวละคร > ไม่สังกัดทีม

ลีโฮ
กันจิ
โอนิยามะ มงจิโร่ หรือเรียกย่อๆว่า โอนิมง
โบโร่ ที
บาบะ จุนอิจิ หรือ บี.เจ
อาดาจิ ฮายาโอะ
ไทระ มารูโอะ
ราฟาตี
ชินกาคุ
ยามาดะ ยาโซคิทจิ
ตัวละคร > ชาวนรก

ชาวนรกมีความแข็งแกร่งด้านกายภาพที่เหนือมนุษย์ แต่จะไม่มีเทวภัณฑ์ ในอดีตเคยทำสงครามกับชาวสวรรค์มาก่อน ชนเผ่าโมริมิโตะเป็นหนึ่งในชนเผ่านรกที่เคยทำสงครามกับชาวสวรรค์ในอดีต คนของชนเผ่านี้สามารถดูดกลืนพลังของคนอื่นได้ และในปัจจุบัน แม้ชาวนรกกับชาวสวรรค์ปรองดองกันแล้ว แต่เผ่าโมริมิโตะยังคงยึดติดกับความต้องการที่จะครอบครองดินแดนสวรรค์
อาน่อน
มาการ์เร็ต
ตัวละคร > ตัวละครอื่นๆ

พระเจ้า
ผู้ช่วยของพระเจ้า
ปั๊ค
มาการ์เร็ต
แบล็ค ชาโดว์/บุรุษเงาดำ
เทวภัณฑ์

เทวภัณฑ์ ก็คืออาวุธของชาวสวรรค์ มีจำนวนทั้งสิ้น 10 ชนิด ระดับความเก่งของชาวสวรรค์มีตั้งแต่ 1-10 ดาว โดยทุกครั้งที่เลื่อนขึ้น 1 ดาว ก็จะใช้อาวุธเพิ่มได้ 1 อย่าง แต่ในการประลองนั้นเมื่อชาวสวรรค์ได้รับพลังพิเศษจากผู้สมัครเป็นพระเจ้า พวกเขาจะกลายเป็น นวชาวสวรรค์ ซึ่งจะทำให้พลังพิเศษของเขาหลอมรวมกับเทวภัณฑ์ ทำให้ความสามารถแตกต่างจากปกติ (เช่น โรเบอร์โต้ สามารถสร้างคุโรงาเนะที่ยิงยังไงก็โดนถ้ารวมกับพลังเปลี่ยนอุดมคติให้เป็นจริง) นอกจากนี้ ในเหล่าบรรดาเทวดาเอง ก็มีเทวภัณฑ์ที่แตกต่างกันออกไป เช่น มากาเร็ตมีพิคเป็นแท่งลายเหลี่ยมแต่พระเจ้ามีพิคเป็นแท่งเหล็ก เป็นต้น
| ระดับดาว | ชื่อ | ชื่อ (ภาษาไทย) | ชื่อ (เสียงพากย์ โมเดิร์นไนน์ การ์ตูน) | ลักษณะ | ความสามารถ | ความสามารถประยุกต์ |
| --- | --- | --- | --- | --- | --- | --- |
| 1 | คุโรงาเนะ | กระสุนเหล็ก | กระสุนดำ | เทวภัณฑ์ปืนใหญ่ ใช้โจมตีโดยตรง | ยิงกระสุนใส่อีกฝ่าย | ไม่มี |
| 2 | ฟุโด/ฮูด | โล่เกียรติภูมิ | มือปราการเหล็ก | เทวภัณฑ์ที่ใช้สำหรับป้องกัน เรียกมือสวมเกราะมาจากใต้ดิน | ป้องกันการโจมตีที่ต่ำกว่า 2 ดาวได้ | ไม่มี |
| 3 | รัมมะ | ดาบภูต | ดาบสายฟ้า | เทวภัณฑ์รูป ดาบคมเดียว ขนาดยักษ์ | ใช้สำหรับฟันอีกฝ่าย | ไม่มี |
| 4 | แมช | หนึ่งเดียวในใต้หล้า | ปากพิฆาต | เทวภัณฑ์คล้ายๆกล่อง แต่มีหน้าและขากรรไกรขนาดยักษ์ | ใช้กัดอีกฝ่าย | ใช้ดัก เวลาอีกฝ่ายหนี |
| 5 | พิค | ขบวนร้อยภูติ | ไม้กั้นประจัญบาน | เหมือนกับท่อนไม้ที่ชนอีกฝ่ายโดยตรง | ใช้โจมตีอีกฝ่ายโดยตรง | ใช้เป็นสะพาน หรือ ไม้ค้ำถ่อ |
| 6 | ไลก้า | ประกายอัสนี | สเก็ตไฟ | เทวภัณฑ์สเก็ต เพิ่มความเร็วให้ผู้ใช้ 10 เท่า แต่เมื่อใช้จะกระโดดไม่ได้ | ใช้หลบอีกฝ่าย | ใช้วิ่งไปบน พิค เพื่อใช้กระโดดข้ามเหว (เพื่อจะลบช่องโหว่ที่ว่าจะกระโดดได้เมื่อใช้) |
| 7 | กาลิเวอร์ | นักเดินทาง | กล่องกาลิเวอร์ | กล่องที่พุ่งมาจากดิน เมื่อใช้พื้นที่แถบนั้นจะกลายเป็นตารางหมากรุก และจะจับอีกฝ่าย ภายใน 0.5 วินาที | ใช้ดักจับอีกฝ่าย | ไม่มี |
| 8 | นามิฮานะ (ฮานะ = ดอกไม้) | บุปผาคลื่น | แส้ดอกไม้ | เทวภัณฑ์แส้ที่ฟาดอีกฝ่าย ซึ่งมีลักษณะคล้ายๆดอกไม้ | ใช้แส้ฟาดอีกฝ่าย | ใช้รัดสิ่งของ (เหมือนตอนที่ข้ามเหวที่ โกสต์ ทาวน์ ตอนสู้กับ ทีมมาริรีน) |
| 9 | เซย์คู | พลังธรรมชาติ | ปีกวิเศษ | เทวภัณฑ์ปีกค้างคาว ที่ผู้ใช้จะสามารถบินกลางอากาศได้ | ใช้บินกลางอากาศ |  |
| 10 | มาโอ (มา = มาร) | ราชามาร | เจ้าแห่งเวทมนตร์ | เทวภัณฑ์ที่ใช้ตามความปรารถนาของผู้ใช้ มีพลังทำลายตามความคิดของผู้ใช้ | แล้วแต่ผู้ใช้ | แล้วแต่ผู้ใช้ |
โดกุร่าแมนชั่น

เป็นสวนสนุกในนรกที่โรเบอร์โต้ใช้เป็นสนามประลองกับพวกอุเอคิในตอนที่อุเอคิจะช่วยซาโนะออกจากกลุ่มจูดัง โดยจะต้องเข้าโดยผ่านทางตู้เกมส์ (ต้องหยอดเหรียญด้วยมิฉะนั้นจะเข้าไม่ได้) เมื่อเข้ามาแล้ว หากจะเข้าร่วมการประลองต้องใส่ปลอกแขนเหล็กที่มีเข็มพิษฝังอยู่ ซึ่งหากแพ้สามในห้ารอบก็จะถูกเข็มพิษทิ่มตาย (เข็มพิษนี้ใช้ไม่ได้ผลกับชาวสวรรค์) โดยแต่ละรอบมีการเลือกสมาชิกของแต่ละทีมเข้าไปต่อสู้ ในสนามประลองที่จับได้
โดกุร่าแมนชั่น > สนามประลองในโดกุร่าแมนชั่น

สนามประลองขนมเค้ก เป็นสนามที่อุเอคิสู้กับหยุนเปา ซึ่งต้องต่อสู้กันบนเค้กก้อนใหญ่ โดยมีกฎคือถ้ากินเค้กไป100กรัม จะทำให้น้ำหนักของฝ่ายตรงข้ามเพิ่มขึ้น1กิโลกรัม ใครทำให้ฝ่ายตรงข้ามหมดสติก่อนเป็นผู้ชนะ
สนามระบำคอสแซ็ก เป็นสนามที่โมริต่อสู้กับคาบาร่า ลักษณะเป็นทุ่งหิมะ โดยแต่ละฝ่ายจะมีหมวกคอสแซ็กอยู่สิบใบ โดยจะต้องใส่หมวกเหล่านี้แล้วเต้นระบำคอสแซ็กเพื่อให้มีอากาศหายใจ และห้ามใส่หมวกของฝ่ายตรงข้ามเด็ดขาด ไม่งั้นหมวกจะระเบิดแล้วทำให้ผู้ใส่หมดสติทันที
สนามทุ่งแมว เป็นสนามที่ริงโกะสู้กับคาบาร่า ซึ่งต้องต่อสู้กันในบ้านที่มีแมวอยู่หลายตัว ผู้แข่งขันจะตัวเล็กเท่ากล่องไม้ขีด โดยที่ผู้แข่งขันจะต้องแตะจมูกแมวเพื่อเปลี่ยนฝ่ายตรงข้ามให้กลายเป็นหนู ในสนามนี้ใครถูกแมวกินก่อนจะเป็นผู้แพ้
สนามกระโดดเชือก เป็นสนามที่อุเอคิต่อสู้กับซาโนะและคัลปัจโจ โดยจะมีเชือกแกว่งอยู่ตลอด ความเร็วของการแกว่งเชือกจะขึ้นอยู่กับแรงสั่นสะเทือนของสนามประลอง หากอยู่นิ่งๆเชือกก็จะไม่แกว่ง (ในภายหลัง คัลปัจโจได้ใช้พลังของเมียวจินทำลายเชือกทิ้ง) และนอกเขตสนามประลองจะมีลาวาล้อมอยู่ หากใครทำให้อีกฝ่ายตกลาวาหรือหมดสติได้จะเป็นผู้ชนะ
สนามประลองหลัก เป็นสนามที่อุเอคิต่อสู้กับโรเบอร์โต้ มีลักษณะเป็นลานกว้างขนาดใหญ่ ด้านหนึ่งของลานประลองจะมีบาเรียโปร่งแสงกั้นไว้ไม่ให้คนอื่นนอกจากคู่ประลองเข้าไปในลานประลองได้
รายชื่อตอนทั้ง 51 ตอนของอุเอคิฉบับอนิเมะ

ตอน กฎแห่งความถูกต้อง – อุเอคิ โคสึเกะ
ตอน การต่อสู้เริ่มต้น
ตอน กฎแห่งไซ
ตอน ชายผู้แข็งแกร่ง ลีโฮ
ตอน ผู้มีพลังพิเศษที่แข็งแกร่งที่สุด โรเบอร์โต้ ไฮเดิ้น
ตอน กฎแห่งการลาจาก
ตอน กฎแห่งโคบาเซ็น
ตอน ชายผู้สู้แบบตรงไปตรงมา โอนิมง
ตอน การซ้อมพิเศษของโอนิมง
ตอน การทำดีที่ไม่หวังผลตอบแทน
ตอน กฎของทีมโรเบอร์โต้ จูดัน
ตอน กฎแห่งชาวสวรรค์
ตอน กฎแห่งสัตว์สวรรค์
ตอน กฎแห่งเครื่องกระตุ้นพลัง
ตอน กฎแห่งริงโกะ
ตอน กฎของนวเทวดา เนโอ
ตอน กฎแห่งพลังสองอย่าง
ตอน กฎแห่งแมนชั่นโดกุระ
ตอน กฎของระบำคอสแซก
ตอน กฎแห่งแมวกับหนู
ตอน กฎแห่งซาโนะ เซอิจิโร่
ตอน กฎแห่งอินุมารุ
ตอน อุเอคิกับกฎแห่งทีมจูดัน
ตอน กฎแห่งเด็กน้อยโรเบอร์โต้
ตอน ฟื้นคืนกฎของโคบาเซ็น
ตอน กฎแห่งอานอน
ตอน กฎแห่งฮิเดโยชิ
ตอน กฎแห่งบ้านดวงตะวัน
ตอน อย่าตายนะ เท็งโกะ
ตอน กฎแห่งการประลองรอบที่ 3
ตอน กฎแห่งการประลองแบบเป็นคู่
ตอน กฎแห่งความเข้มแข็งที่แท้จริง
ตอน กฎแห่งการเผชิญหน้าระหว่างอุเอคิและลีโฮ
ตอน กฎแห่งทีมมาริลีน
ตอน กฎแห่งการหลอกกันนี่น่า
ตอน กฎแห่งการพิสูจน์การเป็นเพื่อนแท้
ตอน กฎแห่งจุดอ่อนของเทวภัณฑ์
ตอน ซาโนะกฎการตื่นของนาย!!
ตอน กฎแห่งหัวใจที่ปิดตาย
ตอน กฎแห่ง ‘ไอ’ ที่แสนวิเศษ
ตอน กฎแห่งของแท้กับของปลอม
ตอน กฎแห่งทีมบาร์โลว์
ตอน กฎแห่งการทำท่าไร้เดียงสา
ตอน กฎแห่งพลังขั้นที่สองของอุเอคิ
ตอน กฎแห่งการต่อสู้ในอดีต
ตอน กฎแห่งอนาคตของเทพและเด็กสาว
ตอน กฎแห่งอานอนผู้เป็นเทพ
ตอน กฎแห่งการแข่งขันรอบที่สี่
ตอน กฎแห่งระดับสิบดาว
ตอน กฎแห่งอุเอคิ ปะทะ อานอน
ตอน กฎของไซแห่งความว่างเปล่า
แหล่งข้อมูลอื่น

เว็บไซต์อย่างเป็นทางการ (โชเน็นซันเดย์) เก็บถาวร 2006-01-13 ที่ เวย์แบ็กแมชชีน (ญี่ปุ่น)
เว็บไซต์อย่างเป็นทางการ (ทีวีโตเกียว) (ญี่ปุ่น)
เว็บไซต์อย่างเป็นทางการ (เอเว็กซ์ โหมด) เก็บถาวร 2006-06-14 ที่ เวย์แบ็กแมชชีน (ญี่ปุ่น)
เว็บไซต์อย่างเป็นทางการ (สตูดิโอดีน) เก็บถาวร 2006-02-12 ที่ เวย์แบ็กแมชชีน (ญี่ปุ่น)
มนต์แคน แก่นคูน

| มนต์แคน แก่นคูน |
| --- | --- |
เกิด: จ่าสิบเอก กิตติคุณ บุญค้ำจุน (เพชร) 20 กรกฎาคม พ.ศ. 2516 (51 ปี) บ้านม่วงกาซัง ตำบลสวาท อำเภอเลิงนกทา จังหวัดยโสธร ประเทศไทย
ชื่ออื่น: มนต์แคน แก่นคูน, พรเพชร บุญค้ำจุน, มานพ วงศ์เพชร, บ่าวเสียงสุดสะแนน,นักร้องนักบุญเมตตาธรรมค้ำจุนโลก
อาชีพ: นักร้อง นักแสดง ยูทูบเบอร์
ผลงานเด่น: ลำเพลิน ลำร็อค (2534) ขอให้ถึงดวงดาว (2538) ยังคอยที่ซอยเดิม (2548) สร้างฝันด้วยกันบ่ (2551) ตรงนั้นคือหน้าที่ ตรงนี้คือหัวใจ (2555) ยังจำ...ทุกสิ่งที่เธอลืม (2560) อ้ายฮักเขา ตอนเจ้าบ่ฮัก (2561) ยังฮักไผอีกได้บ่ (2563) เป็นเกียรติหลาย (2565) หนีบ่ม้ม (2565) นางไอ่ของอ้าย (2565)
บิดามารดา: ทองคำ บุญค้ำจุน (บิดา) สมทาน บุญค้ำจุน (มารดา)
อาชีพทางดนตรี
แนวเพลง: ลูกทุ่ง หมอลำ
เครื่องดนตรี: เสียงร้อง
ช่วงปี: พ.ศ. 2534–2539 พ.ศ. 2548–ปัจจุบัน
ค่ายเพลง: เสียงสยาม (2534–2536,2541–2542) อาร์เอส (2537–2539) แกรมมี่โกลด์ในเครือจีเอ็มเอ็ม แกรมมี่ (2548 - 2566) จีเอ็มเอ็ม มิวสิค (2566 - ปัจจุบัน)
 นักดนตรี
จ่าสิบเอก กิตติคุณ บุญค้ำจุน (เกิด 20 กรกฎาคม พ.ศ. 2516) มีชื่อในวงการว่า มนต์แคน แก่นคูน เขาอยู่ในวงการบันเทิงมาแล้ว 33 ปี เป็นนักร้องลูกทุ่งและหมอลำชาวไทย สังกัดค่ายแกรมมี่โกลด์ ในเครือ จีเอ็มเอ็ม แกรมมี่ เจ้าของฉายา “บ่าวเสียงสุดสะแนน“ , “นักร้องเมตตาธรรมค้ำจุนโลก“
เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง ยังคอยที่ซอยเดิม, ยามท้อขอโทรหา, สร้างฝันด้วยกันบ่, อ้ายฮักเจ้าเด้อ, โรงงานปิดคิดฮอดน้อง, ยังฮักคือเก่า, ชีวิตเพื่อชาติ หัวใจเพื่อเธอ, ฝันอีกครึ่งต้องพึ่งเธอ, ตรงนั้นคือหน้าที่ ตรงนี้คือหัวใจ, อ้ายบ่แม่นเขา, ให้เขาไปหรือให้อ้ายเจ็บ, เขาขอไลน์ อ้ายขอลา, คอยน้องที่ช่องเม็ก, คำว่าฮักกัน มันเหี่ยถิ่มไส, ยังจำ..ทุกสิ่งที่เธอลืม, เจ้าตั๋วว่าฮักอ้าย, อ้ายฮักเขา ตอนเจ้าบ่ฮัก, รถไฟรางคู่, ชาติหน้าฮักอ้ายเด้อ, เอิ้นชื่อเขาให้ชิน, สัญญาน้ำตาแม่, งานแต่งคนจน, อ้ายมันหมอลำ, ไปรวยเอาดาบหน้า, กอดทิพย์,หนีบ่ม้ม,นางไอ่ของอ้าย,เป็นเกียรติหลาย ฯลฯ
ประวัติ

มนต์แคน แก่นคูน มีชื่อจริง จ่าสิบเอก กิตติคุณ บุญค้ำจุน (ชื่อเดิม : เพชรพร บุญค้ำจุน) เกิดเมื่อวันศุกร์ที่ 20 กรกฎาคม พ.ศ. 2516 บ้านเกิดอยู่ที่บ้านม่วงกาซัง ตำบลสวาท อำเภอเลิงนกทา จังหวัดยโสธร เป็นบุตรของนายทองคำ และนางสมทาน บุญค้ำจุน มีพี่น้อง 4 คน เป็นคนที่ 3 ของครอบครัว มีพี่สาว 2 คน น้องสาว 1 คน (หลานฉัตรเพชร 1 คน)
มนต์แคนจบการศึกษาชั้นประถมศึกษาจากโรงเรียนบ้านม่วงกาชัง ระดับมัธยมศึกษาตอนต้น โรงเรียนเลิงนกทา​
ในวัยเด็กมนต์แคน ซึ่งเป็นลูกชาวนาโดยกำเนิด ที่ไม่เคยคิดว่าวันหนึ่งจะได้มาเป็นนักร้องมีชื่อเสียง ได้ซึมซับการร้องการรำจาก นาย ทองคำ บุญค้ำจุน ผู้เป็นพ่อที่เป็นหมอลำกลอนคู่ และมีทุ่งนาเป็นห้องเรียนรู้วัฒนธรรมอีสานแขนงนี้
เคยทำเพลงอัลบั้มแรกกับเพลง เสียศูนย์เมื่อบุญผะเวช คู่กับ พรศักดิ์ ส่องแสง ตอนนั้นใช้ชื่อ พรเพชร บุญค้ำจุน ชื่อจริง เพชรพร สลับชื่อในการทำอัลบั้ม จากนั้นมาทำเพลงคู่กับ พรศักดิ์ ส่องแสง หนทางเข้าวงการของมนต์แคน เริ่มแรกเข้าหาอาจารย์ สวนสวรรค์ พรทิพย์ อาจารย์สอนวิชาภาษาอังกฤษประจำโรงเรียนบ้านม่วงกาชัง ได้ฝากฝังกับ นาย วิฑูรย์ วงษ์ไกร​ อดีตสมาชิกสภาผู้แทนราษฎร จังหวัดยโสธร สมัยนั้นไปหาเสียงอยู่โรงเรียน บ้านม่วงกาชัง แต่ 1 อาทิตย์ให้หลัง ส.ส.วิฑูรย์ มารับตัวจริงๆ มนต์แคนเลยได้ไปกับวงดนตรีของ ส.ส.วิฑูรย์ วงศ์ไกร ซึ่งนั้นยังไม่เกณฑ์ทหาร ก็ร้องไปเรื่อยๆ จน ส.ส. พาไปลองเทสต์เสียงที่บริษัท เสียงสยาม ปรากฏว่าผ่านได้ทำอัลบั้มกับบริษัท เสียงสยาม เป็นชุดแรก เพลงดังตอนนั้นคือ เสียศูนย์เมื่อบุญผะเวช แต่ก็ผ่านเกณฑ์ทำชุดสองจนได้ ก่อนจะหมดสัญญามาทำอัลบั้มใหม่กับ อาร์.เอส. โปรโมชั่น โดยใช้ชื่อว่า มานพ วงศ์เพชร ได้สองชุด แต่ต้องมาเกณฑ์ทหารที่บ้านเกิด อำเภอเลิงนกทา จังหวัดยโสธร ในปี พ.ศ. 2537 และไปรับใช้ชาติสองปี ที่ค่ายบดินทรเดชา ก่อนทิ้งหายอัลบั้มไปหลายปี หลังจากพ้นจากทหารก็สอบนายสิบต่อได้เป็นทหาร และก็ยังติดต่อกับ ครูสลา คุณวุฒิ โดยตลอด จนสอบผ่านการเป็นนักร้องของแกรมมี่และได้มีผลงานชุดแรกคือ ชุดที่ 1 ยังคอยที่ซอยเดิม ปี พ.ศ. 2548 มนต์แคน แก่นคูน ปัจจุบันมีผลงานอัลบั้มสังกัดค่าย แกรมมี่โกลด์ ในเครือ จีเอ็มเอ็ม แกรมมี่ และรับราชการทหารประจำอยู่ในสังกัดของกรมการขนส่งทหารบก สะพานแดง บางซื่อ กทม. ตำแหน่งเสมียน และยังได้รับมอบหมายจากผู้บังคับบัญชาให้ทำหน้าที่ในส่วนของการดูแลกิจกรรมสันทนาการ
ผลงานเพลง > ซิงเกิ้ล

| ปี | รายชื่อเพลง | หมายเหตุ |
| --- | --- | --- |
| 2560 | ยังจำ..ทุกสิ่งที่เธอลืม | ภายหลังถูกรวมในอัลบั้มชุดที่ 8 |
| 2561 | สิให้ขาดใจ...พุ้นบ้อ | ภายหลังถูกรวมในอัลบั้มชุดที่ 8 |
| 2561 | เจ้าตั๋วว่าฮักอ้าย | ภายหลังถูกรวมในอัลบั้มชุดที่ 8 |
| 2561 | กรณิการ์ | ภายหลังถูกรวมในอัลบั้มชุดที่ 8 |
| 2561 | อ้ายฮักเขา ตอนเจ้าบ่ฮัก | ภายหลังถูกรวมในอัลบั้มชุดที่ 8 |
| 2562 | เอิ้นชื่อเขาให้ชิน |  |
| 2562 | สัญญาน้ำตาแม่ | เพลงในโปรเจกต์ ปฏิทินหัวใจ |
| 2562 | ยอมรับสาว่าฮักอ้าย | มีเพียง Lyrics Video |
| 2562 | งานแต่งคนจน |  |
| 2562 | จังใด๋เจ้ากะเซาฮัก |  |
| 2562 | อ้ายมันหมอลำ |  |
| 2564 | กอดทิพย์ |  |
| 2565 | คบกันดีจั๊กทรู (คบกันดูจั๊กที) | เพลงประโฆษณา true move |
| 2566 | พร้อมสู้ไหวกับอ้ายบ่ |  |
| 2567 | สิพาความคิดฮอด...มากอดเด้อ |  |
ผลงานเพลง > เพลงประกอบละครและภาพยนตร์

| ปี | ชื่อเพลง | ละคร/ภาพยนตร์ | ช่อง |
| --- | --- | --- | --- |
| 2562 | มานอนนาเด้อ | เสียงเอื้อนสะเทือนดาว | ช่องวัน 31 |
| 2563 | อยากเมือบ้านเฮาเด้ | นางฟ้าลำแคน | ช่องวัน 31 |
| 2563 | อ้ายบ่แม่นเขา | นางฟ้าลำแคน | ช่องวัน 31 |
| 2563 | บ่พร้อมแต่บ่แพ้ | นางฟ้าลำแคน | ช่องวัน 31 |
| 2563 | ปลาข่อใหญ่ | นางฟ้าลำแคน | ช่องวัน 31 |
| 2563 | รถไฟรางคู่ | นางฟ้าลำแคน | ช่องวัน 31 |